
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2076 

25 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Συμβουλίου Πληροφορικής στο Υπουργείο 
Εσωτερικών, Δημόσιας Διοίκησης και Αποκέντρω¬ 
σης. 

Χορήγηση ειδικής άδειας για την κυκλοφορία Μηχα¬ 
νημάτων Έργων (Μ.Ε.). 

Εξαίρεση διοικηπκών εγγράφων από τη γνωστοποίη¬ 
ση στους πολίτες. 

* Επωνυμίες δημοτικών σχολείων (αναδημοσίευση).. 
Τροποποίηση της 33341/8.4.98 Υπουργικής απόφα¬ 
σης «Κανονισμός Λειτουργίας της Ειδικής Επιτρο¬ 
πής του άρθρου 5 του Π.Δ. 359/97». 

Επιδότηση λόγω ανεργίας των ξεναγών όλης της χώ- 


Χορήγηση άδειας συντήρησης αίματος στο Ν.Γ.Ν. - 

Κ.Υ. Μολάων Ν. Λακωνίας. 

Τροποποίηση απόφασης ορισμού εκκαθαριστού απο¬ 
δοχών και δαπανών μισθωμένων ακινήτων του Ε¬ 
θνικού Συμβουλίου Ραδιοτηλεόρασης. 


ΑΠΟΦΑΣΕΙ Σ 

Αοιθ. ΔΙΔΚ/Φ. 37/24331 (1) 

Σύσταση Συμβουλίου Πληροφορικής στο Υπουργείο Ε¬ 
σωτερικών, Δημόσιας Διοίκησης και Αποκέντρωσης. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
Λ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α)του Ν. 1558/1985(ΦΕΚ 137/Α/23.7.1985) «Κυβέρνηση 
και Κυβερνητικά Οργανα», 

β) του άρθρου 18 παρ. 18του Ν.2503/1997 (ΦΕΚ107/Α/ 
30.5.1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις», 

γ) του Ν. 2690/1999 (ΦΕΚ 45/Α/9.3.1999) «Κύρωση του 
Κώδικα Διοικητικής Διαδικασίας και άλλες διατάξεις», 
δ) του άρθρου 22 παρ. 3 του Ν. 2362/1995 (ΦΕΚ 247/ 


Α/27.11.1995) «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις», 
ε) του άρθρου 27 του Ν. 2081/1992 (ΦΕΚ 154/Α/1992) 
«Περιορισμοί και βελτίωση της αποτελεσματικότητας των 
κρατικών δαπανών και άλλες διατάξεις», με το οποίο προ¬ 
στέθηκε άρθρο 29 Α στο Νόμο 1558/1985 όπως τελικά α- 
ντικαταστάθηκε με το άρθρο 1 του Ν. 2469/1997 (ΦΕΚ 
38/Α/1997), 

στ) του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Π ροεδρίας της Κυβέρνησης και Ε¬ 
σωτερικών, στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του», 

του Π.Δ. 400/1995 (ΦΕΚ226/Α/1.11.1995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο Ε¬ 
σωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αρ. 8211/8.3.1999 Κοινή απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης (ΦΕΚ 198/Β/8.3.1999 «Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσής Λεωνίδα Τζανή και 
Γεώργιο Φλωρίδη». 

3. Την ανάγκη θεσμοθέτησης συμβουλευτικού οργάνου 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης, με σκοπό την δημιουργία των προϋποθέ¬ 
σεων για τη βέλτιστη συνεργασία μεταξύ των φορέων του 
Δημόσιου Τομέα, των Επιχειρήσεων Πληροφορικής και 
της Επιστημονικής Κοινότητας, όσον αφορά την αποτε¬ 
λεσματική αξιοποίηση των τεχνολογιών Πληροφορικής 
και Επικοινωνιών στους φορείς του Δημόσιου Τομέα. 

4. Το γεγονός ότι η προκαλούμενη σε βάρος του Κρατι¬ 
κού Προϋπολογισμού δαπάνη θα καθορισθεί με την κοινή 
Υπουργική απόφαση που θα εκδοθεί με βάση το άρθρο 18 
παρ. 18 Ν. 2503/97, αποφασίζουμε: 

Άρθρο 1 

Συνιστάται στο. Υπουργείο Εσωτερικών, Δημόσιας Διοί¬ 
κησης και Αποκέντρωσης, Συμβούλιο Πληροφορικής με 
σκοπό τη δημιουργία προϋποθέσεων για τη βέλτιστη συ¬ 
νεργασία μεταξύ των φορέων του Δημόσιου Τομέα, των ε¬ 
πιχειρήσεων πληροφορικής και της επιστημονικής κοινό¬ 
τητας. 

Στόχος του Συμβουλίου Πληροφορικής είναι η συμβο- 

λή, με γνωμοδοτήσεις και εισηγήσεις προς τον Υπουργό 
Εσωτερικών, Δημόσιας Διοίκησης και Αποκέντρωσης, 
στην αποτελεσματική αξιοποίηση των τεχνολογιών πλη¬ 
ροφορικής και επικοινωνιών στους φορείς του Δημόσιου 
Τομέα. 

Άρθρο 2 

Για την επίτευξη του σκοπού του, το Συμβούλιο Πληρο¬ 
φορικής εκφράζει γνώμη, επεξεργάζεται και εισηγείται 
παρεμβάσεις και μέτρα για θέματα που αφορούν: 

α. τη στρατηγική και τον προγραμμαπσμό για την εισα¬ 
γωγή νέων τεχνολογιών στο Δημόσιο Τομέα, 
β. το πλαίσιο και τις διαδικασίες υλοποίησης και λει¬ 
τουργίας των προγραμμάτων και συστημάτων νέων τε¬ 
χνολογιών του Δημόσιου Τομέα, 
γ. τις εξελίξεις στον τομέα της εισαγωγής νέων τεχνο¬ 
λογιών στην οργάνωση του Δημόσιου Τομέα, και 
δ. τη γενικότερη συμμετοχή και τις δράσεις του Δημό¬ 
σιου Τομέα στη διαμορφούμενη Κοινωνία της Πληροφο¬ 
ρίας. 

Άρθρο 3 

Το Συμβούλιο Πληροφορικής συντάσσει ετήσια έκθεση 
στην οποία εκτίθεται η δραστηριότητα του Συμβουλίου 
και διατυπώνονται οι παρατηρήσεις και οι προτάσεις του 
για την βελτίωση της χρήσης και την εισαγωγή και ανά¬ 
πτυξη νέων τεχνολογιών στο Δημόσιο Τομέα. Η έκθεση 
του Συμβουλίου υποβάλλεται το Φεβρουάριο του επομέ¬ 
νου έτους στον Υπουργό Εσωτερικών, Δημόσιας Διοίκη¬ 
σης και Αποκέντρωσης. 

Άρθρο 4 

Το Συμβούλιο Πληροφορικής ενημερώνεται για το βαθ¬ 
μό υλοποίησης των προγραμμάτων του Δημόσιου Τομέα 
που αφορούντην Κοινωνία της Πληροφορίας και εισηγεί- 
ται προς τον Υπουργό Εσωτερικών, Δημόσιας Διοίκησης 
και Αποκέντρωσης μέτρα και παρεμβάσεις για την καλύ¬ 
τερη υλοποίηση τους. 

Άρθρο 5 

Το Συμβούλιο Πληροφορικής είναι εννεαμελές και απο- 
τελείται από: α) Το Γεν. Γραμματέα Δημόσιας Διοίκησης 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης, ως Πρόεδρο, β) τον Προϊστάμενο της Υπη¬ 
ρεσίας Ανάπτυξης της Πληροφορικής του Υπουργείου Ε¬ 
σωτερικών, Δημόσιας Διοίκησης και Αποκέντρωσης γ) έ¬ 
ναν εκπρόσωπο του Υπουργείου Εθνικής Οικονομίας, δ) 
έναν εκπρόσωπο του Υπουργείου Ανάπτυξης ε) έναν εκ¬ 
πρόσωπο του Υπουργείου Μεταφορών και Επικοινωνιών 
στ) δύο μέλη που προτείνονται από τον Σύνδεσμο Επιχει¬ 
ρήσεων Πληροφορικής Ελλάδος (Σ.Ε.Π.Ε.) ζ) ένα μέλος 
της Ακαδημαϊκής Κοινότητας, που προτείνεται από την Ε¬ 
ταιρία Επιστημόνων Πληροφορικής (Ε.Π.Υ.) και η) έναν 
εκπρόσωπο της Ανωτάτης Διοίκησης Ενώσεων Δημοσίων 
Υπαλλήλων (Α.Δ. Ε.Δ.Υ). Η συγκρότηση και ο ορισμός των 
μελών, τακπκών και αναπληρωματικών του Συμβουλίου 
Πληροφορικής γίνονται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης, για διε¬ 
τή θητεία. Στο Συμβούλιο Πληροφορικής δύνανται να 
προσκαλούνται εκπρόσωποι άλλων Υπουργείων ή συλλο¬ 
γικών φορέων, ανάλογα με τα υπό συζήτηση θέματα. 


Άρθρο 6 

Το Συμβούλιο Πληροφορικής συνεδριάζει σε τακτά 
χρονικά διαστήματα και τουλάχιστον έξι (6) φορές κατ’ έ¬ 
τος. Τ ο Συμβούλιο συγκαλείται από τον Πρόεδρο του, ο ο¬ 
ποίος προσδιορίζει την ημερήσια διάταξη και μπορεί να 
προσκαλεί και τους εκπροσώπους τρίτων φορέων. Ο τρό¬ 
πος λειτουργίας του Συμβουλίου καθορίζεται σε ειδική 
συνεδρίασή του. Η γραμματειακή υποστήριξη του Συμ¬ 
βουλίου παρέχεται από την Υπηρεσία Ανάπτυξης Πληρο¬ 
φορικής ή άλλη οργανική μονάδα της Γενικής Γραμματεί¬ 
ας Δημόσιας Διοίκησης. Με την απόφαση συγκρότησης 
και ορισμού των μελών της Επιτροπής, καθορίζονται μέ¬ 
χρι πέντε (5) υπάλληλοι της Υ.Α.Π. ή άλλων οργανικών μο¬ 
νάδων της Γενικής Γραμματείας Δημόσιας Διοίκησης, 
που παρέχουν γραμματειακή υποστήριξη στο Συμβούλιο, 
αποκλεισπκά ή παράλληλα με τα κύρια καθήκοντα τους. 

Άρθρο 7 

Το Συμβούλιο Πληροφορικής εισηγείται προς τον Υ¬ 
πουργό Εσωτερικών, Δημόσιας Διοίκησης και Αποκέ¬ 
ντρωσής τη συγκρότηση Ομάδων Εργασίας από ειδικούς 
εμπειρογνώμονες για την επεξεργασία συγκεκριμένων 
προτάσεων επί θεμάτων της αρμοδιότητας του Συμβου¬ 
λίου. 

Άρθρο 8 

Το Συμβούλιο Πληροφορικής μπορεί να συμμετέχει 
στην εκπόνηση ή να εισηγείται προς τον Υπουργό Εσωτε¬ 
ρικών, Δημόσιας Διοίκησης και Αποκέντρωσης, την ανά¬ 
θεση σε τρίτους της εκπόνησης μελετών ή ερευνών σχε¬ 
τικών με την βέλτιστη αξιοποίηση των νέων τεχνολογιών 
από τους φορείς του δημόσιου τομέα, την έρευνα και α¬ 
νάλυση σχετικών εναλλακτικών επιλογών πολιτικής και 
γενικά μελετών και ερευνών απαραίτητων για την εκπλή¬ 
ρωση του ρόλου του. Οι προϋπολογιζόμενες δαπάνες για 
την ανάθεση της εκπόνησης μελετών ή ερευνών σε τρί¬ 
τους μπορούν να χρηματοδοτούνται από το Πρόγραμμα 
Δημοσίων Επενδύσεων (Π.Δ.Ε.). 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

ι 

Η ΥΠΟΥΡΓΌΣ 

ΒΑΣΩΠΑΠΑΝΔΡΕΟΥ 
-♦- 

Αριθ. Δ17Ο/04/88/ΦΝ 416 (2) 

Χορήγηση ειδικής άδειας για την κυκλοφορία Μηχανη¬ 
μάτων 'Εργων (Μ.Ε.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 53 του κυρωθέ- 
ντος με το 2596/99 (Α'57) Κώδικα Οδικής Κυκλρφορίας. 

2. Το μεγιστό όριο των διαστάσεων, των Βαρών,του 
φορτίου και των ανά άξονα επιβαρύνσεων των κυκλοφο- 
ρούντων στις οδούς Μηχανημάτων Έργων (Μ. Ε), όπως 
τα όρια αυτά καθορίζονται σύμφωνα με τις διατάξεις της 
παρ. 1 του άρθρου 53 του ισχύοντος Κώδικα Οδικής Κυ¬ 
κλοφορίας. 

3. Τις διατάξεις του Ν. 2218/94 (Α' 90) γιατην ίδρυση των 
Νομαρχιακών Αυτοδιοικήσεων και του Ν. 2503/97 για τη 
σύσταση των Περιφερειών του Κράτους. 

4. Τις διατάξεις του άρθρου 29 Α' του Ν. 1558/85 (Α' 137) 
όπως προστέθηκε με το άρθρο 27 του Ν. 20Θ1/92 (Α' 154) 
και τροποποιήθηκε με το άρθρο 1 παρ. 2 εδ. α' του Ν. 
2469/97 (Α' 38) και το γεγονός ότι από τις διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Άρθρο 1 

1. Απαγορεύεται η κυκλοφορία στο οδικό δίκτυο της 
χώρας Μηχανημάτων Έργων (Μ.Ε) των οποίων οι διαστά¬ 
σεις ή τα βάρη υπερβαίνουν τα μέγιστα όρια που καθορί¬ 
ζονται σύμφωνα με τις διατάξεις της παρ. 1 του άρθρου 53 
του κυρωθέντος με το Ν. 2696/99 (Α' 57) Κώδικα Οδικής 
Κυκλοφορίας. Στην περίπτωση που οι διαστάσεις ή τα βά¬ 
ρη Μ.Ε. υπερβαίνουν τα καθορισμένα μέγιστα όρια, απαι¬ 
τείται άδεια διέλευσης Μηχανήματος Έργων. 

2. Οι άδειες διέλευσης Μηχανήματος Έργων χορηγού¬ 
νται: 

α. Από την οικεία Δ/νση Τεχνικών Υπηρεσιών όταν το 
Μ.Ε. πρόκειται να κυκλοφορήσει εντός των ορίωντης Νο¬ 
μαρχιακής Αυτοδιοίκησης. 

β. Από την οικεία Δ/νση Δημοσίων Έργων όταν το Μ.Ε. 
πρόκειται να κυκλοφορήσει εντός των ορίων της Περιφέ¬ 
ρειας 

γ. Από τις οικείες Δ/νσεις Δημοσίων Έργων, όταν το 
Μ.Ε. πρόκειται να κυκλοφορήσει εντός των ορίων περισ¬ 
σοτέρων Περιφερειών. 

Άρθρο 2 

Για τη χορήγηση άδειας διέλευσης Μηχανήματος Έρ¬ 
γων, απαιτείται να υποβληθούν στην αρμόδια Υπηρεσία: 

α) Αίτηση στην οποία θα αναφέρονται οι οδοί διέλευσης 
του ΜΕ και ο χρόνος εκτέλεσης της διαδρομής(ημερομη- 
νίακαιώρα). 

β) Φωτοαντίγραφο της άδειας κυκλοφορίας-χρήσης 
ΜΕ ή της προσωρινής άδειας κυκλοφορίας ΜΕ. 
γ) Βεβαίωση καταβολής των τελών χρήσης του ΜΕ. 
δ) Φωτοαντίγραφο του ασφαλιστηρίου συμβολαίου του 
ΜΕ. 

Άρθρο 3 

Στην άδεια διέλευσης ΜΕ θα αναφέρονται: 
α) Ο κάτοχος του ΜΕ. 

β) Η άδεια κυκλοφορίας-χρήσης ΜΕ ή προσωρινή άδεια 
κυκλοφορίας ΜΕ. 

γ) Το εργοστάσιο κατασκευής, ο τύπος και ο αριθμός 
πλαισίου του ΜΕ. 

δ) Οι διαστάσεις πορείας (μήκος, πλάτος, ύφος) και το 
βάρος ανά άξονα του ΜΕ. 
ε) Οι οδοί διέλευσης του ΜΕ. 

στ) Ο χρόνος εκτέλεσης της διαδρομής (ημερομηνία 
και ώρα). 

ζ) Τα απαιτούμενα μέτρα οδικής ασφάλειας 
Όλα τα ΜΕ, ανεξαρτήτως διαστάσεων πορείας, βαρών 
και συστήματος πορείας (τροχοφόρα, ερπυστριοφόρα, 
κυλινδροφόρα), πρέπει να φέρουν για λόγους ασφαλεί¬ 
ας: 

α) Τουλάχιστο στέγαστρο-προστασίας του χειριστή, 
β) Φανό(φάρο) με κίτρινο αναλάμπον φως. 
γ) Φαρμακείο. 


δ) Πυροσβεστήρα, 
ε) Αναγκαία φώτα, 
στ) Αναγκαίους καθρέπτες. 

ζ) Πινακίδα επισήμανσης ακινητοποιημένου οχήματος 
επί οδοστρώματος (τρίγωνο ακινητοποίησης). 

η) Πινακίδα αναγνώρισης βραδυκίνητου οχήματος (τρί¬ 
γωνο βραδυπορείας) και κατά περίπτωση: 

α) Πινακίδες αναγνώρισης οχήμοπος μεγάλου μήκους, 
όταν το μήκος του ΜΕ υπερβαίνει τα δεκστρία( 13) μέτρα. 

β) Πινακίδες αναγνώρισης (βαρέος οχήματος, όταν το 
βάρος λειτουργίας του ΜΕ υπερβαίνει τους επτάμισι (7,5) 
τόννους. 

Η άδεια διέλευσης ΜΕ χορηγείται σε δύο αντίγραφα. 

Το ένα αντίγραφο διαβιβάζεται στο αρμόδιο Τμήμα 
Τροχαίας, τουλάχιστον 24 ώρες πριν την εκτέλεση της 
διαδρομής από το ΜΕ. 

Άρθρο 4 

1. Η απόφαση αυτή να δημοσιευθεί στην Εφημερίδα της 
Κυβερνήσεως. 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Αθήνα, 15 Νοεμβρίου 1999 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

-Φ- 

Αριθ. Φ152/Β3/6831 (3) 

Εξαίρεση διοικητικών εγγράφων από τη γνωστοποίηση 
στους πολίτες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 παραγρ. 4 του Ν. 1599/ 
1986 (ΦΕΚ75 Α') 

2. Την ανάγκη εξασφάλισης ομαλής λειτουργείας της 
δημόσιας υπηρεσίας, λόγω υπερβολικά μεγάλου αριθ¬ 
μού υποψηφίων σπουδαστών, την εξασφάλιση των βαθ¬ 
μολογητών από κάθε είδους παρεμβάσεις και οχλήσεις 
κατά την άσκηση των καθηκόντων τους και την ενίσχυση 
της εμπιστοσύνης των πολιτών στην αντικειμενική και α¬ 
μερόληπτη διεξαγωγή των προαγωγικών και απολυτη¬ 
ρίων εξετάσεων της Β' και Γ τάξης Ενιαίου Λυκείου. 

3. Τη διάταξη του άρθρου 27 του Ν. 2081/1992 κατ’ ε¬ 
φαρμογή της οποίας βεβαιούται ότι από τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

4. Την απόφαση 8211/8.3.1999 του Πρωθυπουργού και 
της Υπουργού Εσωτερικών Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης Λεωνίδα Τζανή και Γεώργιο Φλωρίδη» (ΦΕΚ 198/τ. 
Β78.3.1999), αποφασίζουμε: 

Εξαιρούμε από τη γνωστοποίηση στους πολίτες, με τη 
χορήγηση αντιγράφων ή φωτοαντιγράφων ή με την επί¬ 
δειξη : α) τα γραπτά δοκίμια των προαγωγικών και απολυ¬ 
τηρίων εξετάσεων των μαθητών της Β' και Γ τάξης Ενιαί¬ 
ου Λυκείου αντίστοιχα και 

β) τις αποφάσεις ορισμού των βαθμολογικών κέντρων 


26148 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για τη βαθμολόγηση των ανωτέρω γραπτών, των βαθμο¬ 
λογητών και αναβαθμολογητών των γραπτών δοκιμίων 
των μαθητών αυτών. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αιπή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΛΕΩΝΙΔΑΣ ΤΖΑΝΗΣ ΓΕΡΑΣΙΜΟΣ ΑΡΣΕΝΗΣ 

- . 

Αριθ. Δ4/544 (4) 

* Επωνυμίες δημοτικών σχολείων 
(αναδημοσίευση) 

ΟΥΠΟΥΡΓΟΣ 

ΕΘΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 5 του υπ’ αριθμ. 201 
Προεδρικού Διατάγματος «Οργάνωση και Λειτουργία Δη¬ 
μοτικών Σχολείων» (ΦΕΚ161 τ. Α' 13.7.98). 

2. Την αριθ. ΣΤ5/33/9.10.96 (ΦΕΚ 937 τ. Β714.10.96) α¬ 
πόφαση του Πρωθυπουργού και Υπουργού Εθνικής Παι¬ 
δείας και θρησκευμάτων «Αρμοδιότητες Υφυπουργού 
ΥΠ.Ε.Π.Θ.». 

3. Τις προτάσεις των Διευθύνσεων Πρωτοβάθμιας Εκ¬ 
παίδευσης και τις γνωμοδοτήσεις των οικείων Νομαρχια¬ 
κών Συμβουλίων. 

4. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε: 

Από το σχολικό έτος 1999 - 2000 καθορίζονται οι επω¬ 
νυμίες και προσωνυμίες των παρακάτω σχολικών μονά¬ 
δων Πρωτοβάθμιας Εκπαίδευσης, κατά νομαρχίες και δι¬ 
ευθύνσεις εκπαίδευσης, ως εξής: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΘΗΝΩΝ - ΠΕΙΡΑΙΩΣ 
ΝΟΜΑΡΧΙΑ ΑΘΗΝΩΝ 

Β'ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Ιο Δημοτικό Σχολείο Πεντέλης: Κρυστάλλειο Ιο Δημο¬ 
τικό Σχολείο Πεντέλης Ειδικό Δημοτικό Σχολείο Περισ¬ 
σού : Ειδικό Δημοτικό Σχολείο Νέας Ιωνίας. 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΝΑΤΟΛΙΚΗΣ ΑΤΤΙΚΗΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Δημοτικό Σχολείο Κουβαρά: Δημοτικό Σχολείο Κουβα- 
ρά-Πέτα 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΘΗΝΩΝ - ΠΕΙΡΑΙΩΣ 
ΝΟΜΑΡΧΙΑΚΟ ΔΙΑΜΕΡΙΣΜΑ ΠΕΙΡΑΙΩΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
2ο Δημοτικό Σχολείο Αγ. Ιωάννη Ρέντη: 2ο Δημοτικό 
Σχολείο Αγ. Ιωάννη Ρέντη «ΑΝΤΩΝΗΣ ΣΑΜΑΡΑΚΗΣ». 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΧΑΪΑΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Δημοτικό Σχολείο Σουλίου : 39ο Δημοτικό Σχολείο Πά¬ 
τρας Δημοτικό Σχολείο Ρωμανού: 69ο Δημοτικό Σχολείο 
Πάτρας Δημοτικό Σχολείο Ελικίστρας: 70ο Δημοτικό Σχο¬ 


λείο Πάτρας Νηπιαγωγείο Σουλίου: 70ο Νηπιαγωγείο Πά¬ 
τρας. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΗΛΕΙΑΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
11ο Δημοτικό Σχολείο Πύργου:11ο Δημοτικό Σχολείο 
Πύργου «ΘΕΟΔΩΡΟΣ ΚΟΛΟΚΟΤΡΩΝΗΣ». 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΘΕΣΣΑΛΟΝΙΚΗΣ 
Β'ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Ιο Δημοτικό Σχολείο Σοχού: Δημοτικό Σχολείο Σοχού 
6ο Δημοτικό Σχολείο Αμπελοκήπων: 6ο Αλεξάνδρειο 
Δημοτικό Σχολείο Αμπελοκήπων. 

Δημοτικό Σχολείο Προφήτη: Δημοτικό Σχολείο Εγνα- 
τίας 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΙΩΑΝΝΙΝΩΝ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
2ο Δημοτικό Σχολείο Περάματος: 25ο Δημοτικό Σχο¬ 
λείο Ιωαννίνων 2ο Νηπιαγωγείο Περάματος: 29ο Νηπια¬ 
γωγείο Ιωαννίνων 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΕΡΚΥΡΑΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Σχολικό Κέντρο Βελονάδων Α': Σχολικό Κέντρο Άη-Λια 
Βελονάδων 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΟΖΑΝΗΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Ιο Δημοτικό Σχολείο Κοζάνης: Δημοτικό Σχολείο Γεωρ- 
γίου Κονταρή 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΛΕΣΒΟΥ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Δημοτικό Σχολείο Συκαμινέας : 2ο Δημοτικό Σχολείο 
Μήθυμνας «Στρατής Μυριβήλης» 

ΝΟΜΑΡΧΙΑΚι; ΑΥΤΟΔΙΟΙΚΗΣΗ ΔΡΑΜΑΣ - ΚΑΒΑΛΑΣ - 
ΞΑΝΘΗΣ 

ΝΟΜΑΡΧΙΑΚΟ ΔΙΑΜΕΡΙΣΜΑ ΞΑΝΘΗΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Νηπιαγωγείο Δροσερού: 15ο Νηπιαγωγείο Ξάνθης 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΦΘΙΩΤΙΔΑΣ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Δημοτικό Σχολείο Ραχών: Ιο Δημοτικό Σχολείο Εχιναί- 
ων Δημοτικό Σχολείο Καραβόμυλου: 2ο Δημοτικό Σχολείο 
Εχιναίων Δημοτικό Σχολείο Μοσχοχωρίου: Ιο Δημοτικό 
Σχολείο Γοργοποτάμου Δημοτικό Σχολείο Γοργοποτά- 
μου: 2ο Δημοτικό Σχολείο Γοργοποτάμου 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΧΑΝΙΩΝ 
ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Δημοτικό Σχολείο Παζινού: Ιο Δημοτικό Σχολείου Α¬ 
κρωτηρίου Δημοτικό Σχολείο Κατωχωρίου: Δημοτικό 
Σχολείο Κεραμιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 


•Αναδημοσιεύεται, επειδή η αρχική δημοσίευση στο ΦΕΚ 
1756/20.9.99/τ. Β' έγινε από εσφαλμένο αντίγραφο που κατέ¬ 
θεσε το Υπουργείο Εθνικής Παιδείας και Θρησκευμάτων. 







ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 

Αοίθ. 34073 (5) 

Τροποποίηση της 33341/8.4.98 Υπουργικής απόφασης 
«Κανονισμός Λειτουργίας της Ειδικής Επιτροπής του 
άρθρου 5 του ΠΑ 359/97». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΑΊ37). 

2. Τις διατάξεις του άρθρου 16 του Ν. 2434/96 «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις (Α' 188). 

3. Τις διατάξεις του άρθρου 5του Π.Δ. 359/97 όπωςτρο- 
ποποιήθηκε με το Π.Δ. 242/96. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού προ¬ 
ϋπολογισμού, Αποφασίζουμε: 

Η παράγραφος 3 του άρθρου 9 της Υ. Α. 33341/8.4.98 α¬ 
ντικαθίσταται ως ακολούθως: 

«Επιμέλεια του Γραμματέα της Ειδικής Επιτροπής, γνω¬ 
στοποιείται στους ενδιαφερόμενους η ημερομηνία συζή¬ 
τησης των αιτήσεωνήπροσφυγώντους. Η γνωστοποίηση 
αυτή γίνεται με ανάρτιση πίνακα στο Κατάστημα του Υ¬ 
πουργείου Εργασίας και Κοινωνικών Ασφαλίσεων, καθώς 
και στις Περιφερειακές Διευθύνσεις του ΟΑΕΔ κατά το 
τρίτο δεκαήμερο εκάστου μηνός». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΐΩΑΝΝΟΥ 

-φ- 

Αριθ. 34061 (6) 

Επιδότηση λόγω ανεργίας των ξεναγών όλης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του ΝΑ 2961/54 «Περί συστύσεως Ορ¬ 
γανισμού Απασχολήσεως και Ασφαλίσεως Ανεργίας» ό¬ 
πως τροποποιήθηκε μεταγενέστερα. 

2. Τις διατάξεις του ΝΑ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

4. Τις διατάξεις του άρθρου 3 παρ. 1 του Ν. 2335/95 
«Συγχώνευση του κλάδου σύνταξης του Ταμείου Επικου¬ 
ρικής Ασφαλίσεως Προσωπικού Εταιρειών Λιπασμάτων 
(Τ.Ε.Α.Π.Ε.Λ.) στον Τομέα Επικουρικής Ασφαλίσεως Μι¬ 
σθωτών που λειτουργεί στο ΙΚΑ και ρύθμιση άλλων θεμά¬ 
των κοινωνικής ασφόΛισης. 

5. Την υπ’αριθμ. 2500/26.10.99 απόφαση του Δ.Σ. του 
ΟΑΕΔ (αριθμ. συνεδ. 43/26.10.99) που μας υποβλήθηκε 
με το υπ’αριθμ. Β123083/3.11.99 έγγραφο του, αποφασί¬ 
ζουμε: 

Παράγραφος 1 

α) Η λόγω ανεργίας επιδότηση των προσώπων που α¬ 
φορά η απόφαση αυτή, περιλαμβάνει αποκλειστικά τις 


παροχές που προβλέπουν οι διατάξεις της παρούσας πα¬ 
ραγράφου, λαμβάνει χώρα κατά τους μήνες Δεκέμβριο ε¬ 
κάστου έτους και Ιανουάριο - Φεβρουάριο του επομένου 
έτους, τελεί υπό την προϋπόθεση ότι οι δικαιούχοι έχουν 
πραγματοποιήσει 100 τουλάχιστον ημέρες στην ασφάλι¬ 
ση της ανεργίας του ΟΑΕΔ κατά το προηγούμενο από την 
έναρξη της επιδότησης (1 η Δεκεμβρίου) ημερολογιακό έ¬ 
τος και έχουν την ιδιότητα του Ξεναγού. 

β) Το κατά τις διατάξεις της απόφασης αυτής επίδομα 
ανεργίας καταβάλλεται για δύο (2) μήνες εκτός αν ο α¬ 
σφαλισμένος εντός της χρονικής περιόδου της προηγού¬ 
μενης περιπτώσεως έχει πραγματοποιήσει άνω των δια- 
κοσίων (200) ημερών στην ασφάλιση της ανεργίας οπότε 
καταβάλλεται για τρεις (3) μήνες. 

γ) Την επιδότηση αυτή δεν δύναται να λάβει ο ξεναγός 
του οποίου το ετήσιο ατομικό εισόδημα από ΣΤ’ Πηγή υ¬ 
περβαίνει το ποσό των 4.000.000 δρχ., όπως αυτό απο- 
δεικνύεται από το πλέον πρόσφατο έγγραφο της οικείας 
Οικονομικής Εφορίας. Το ποσό αυτό αναπροσαρμόζεται 
κάθε χρόνο κατά εκατό χιλιάδες (100.000) δρχ. από την 
1η Δεκεμβρίου του έτους 2000. 

δ) Για κάθε μήνα το επίδομα καταβάλλεται επί εικοσιπέ- 
ντε (25) ημέρες. 

Παράγραφος 2 

α) Οι ξεναγοί μπορούν να επιδοτηθούν για πρώτη φορά 
από 1η Δεκεμβρίου 1999 εφόσον συγκεντρώνουν τις σχε¬ 
τικές προϋποθέσεις. 

β) Η επιδότηση αρχίζει από την 1 η Δεκεμβρίου έκαστου 
έτους εφόσον ο ασφαλισμένος υποβάλει σχετική αίτηση 
κατά την περίοδο 1η Νοεμβρίου - 31 Δεκεμβρίου στην Υ¬ 
πηρεσία του ΟΑΕΔ του τόπου της μόνιμης κατοικίας του. 

Σε διαφορετική περίπτωση, η επιδότηση αρχίζει από 
την ημερομηνία υποβολής της αίτησης χωρίς να είναι δυ¬ 
νατόν η διάρκεια αυτής να ξεπερνά την 28η Φεβρουάρι¬ 
ου. 

Παράγραφος3 

Το μηνιαίο ποσό του επιδόματος ανεργίας προκύπτει α¬ 
πό τον πολλαπλασιασμό του ισχύοντος κατά την 1η Δε¬ 
κεμβρίου εκάστου έτους βασικού ημερησίου επιδόματος 
ανεργίας επί τον αναγνωριζόμενο αριθμό ημερών επιδό¬ 
τησης κατά ημερολογιακό μήνα, χωρίς προσαυξήσεις λό¬ 
γω οικογενειακών βαρών. 

Παράγραφος 4 

α) Πρόσωπα που έχουν απασχοληθεί μέσα στο κρίσιμο, 
σύμφωνα με τα οριζόμενα στην παρ. 1, χρονικό διάστημα 
ως ξεναγοί, αλλά έχουν πραγματοποιήσει κατά την αυτή 
περίοδο περισσότερες ημέρες ασφάλισης σε άλλη απα¬ 
σχόληση διέπονται για τη λόγω ανεργίας επιδότηση τους 
από τις γενικές διατάξεις του Ν.Δ. 2961/54 όπως τροπο¬ 
ποιήθηκε μεταγενέστερα. 

Για την επιδότηση αιπή λαμβάνονται υπόψη και ημέρες 
εργασίας που ο ενδιαφερόμενος πραγματοποίησε ως ξε¬ 
ναγός χωρίς να είναι δυνατό από το συνυπολογισμό αυτό 
η επιδότηση με βάση πς κοινές διατάζεις να υπερβαίνει 
την ισχύουσα εκάστοτε ελαχίστη μόνο διάρκεια αυτής. 

β) Ημέρες ασφάλισης ληφθείσες υπόψη δεν προσμε- 
τρούνται για οποιαδήποτε νέα επιδότηση. 

Παράγραφος 5 

α) Για την εφαρμογή της απόφασης αυτής η ιδιότητα 
του ξεναγού θα αποδεικνύεται από την «ειδική ταυτότητα 


Τ 

ξεναγού» θεωρημένη για κάθε έτος από τον Ελληνικό Ορ¬ 
γανισμό Τουρισμού (Ε.Ο.Τ.) και το δελτίο του άρθρου 6 
του Ν. 710/77 τα οποία ο ενδιαφερόμενος υποχρεούται 
να προσκομίσει στην αρμόδια Υπηρεσία του ΟΑΕΔ. 

Παράγραφος 6 

Κατά τα λοιπά εφαρμόζονται αναλόγως για την επιδό¬ 
τηση των πιο πάνω ασφαλισμένων οι διατάξεις του Ν.Δ. 
2961/54, όπως τροποποιήθηκαν μεταγενέστερα, εφόσον 
οι σχετικές ρυθμίσεις δεν είναι αντίθετες προς τα οριζό¬ 
μενα στην παρούσα απόφαση. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβέρνησης σύμφωνα με ας διατάξεις της παρ. 1 του άρ¬ 
θρου 1 του Ν. 301/76. 

Παράγραφος 7 

Η ισχύς της παρούσας αρχίζει από την ημερομηνία δη¬ 
μοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερήσεως. 

Αθήνα, 12 Νοεμβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Α4/1066 (7) 

Χορήγηση άδειας συντήρησης αίματος στο Ν.Γ.Ν. - Κ.Υ. 

Μολάων Ν. Λακωνίας. 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάζεις του άρθρου 8 του Ν. 1820/88 «ΑΙΜΟ¬ 
ΔΟΣΙΑ» (ΦΕΚ 261/Τ.Α788). 

2. Την αριθμ. Υ4δ/317/15.3.96 (ΦΕΚ 256/τ.ΒΥΙ 9.4.96) Υ¬ 
πουργική Απόφαση (Προϋποθέσεις χορήγησης άδειας 
για συντήρηση αίματος έξω από ας υπηρεσίες αιμοδο¬ 
σίας). 

3. Την αριθμ. 5803/13.11.98 Κοινή Απόφαση Πρωθυ¬ 
πουργού και Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοιας 
Ν. Φαρμάκη και θ. Κοτσώνη» (ΦΕΚ 1178/τ. Β/98). 

4. Την αριθμ. απόφ. 25 της 153ης Ολομέλειας/14.10.99 
του ΚΕ.Σ.Υ. 

5. Την αριθμ. 1/20.1.98 συνεδρίαση του Διοικητικού 
Συμβουλίου του Ιδρύματος, αποφασίζουμε: 

Εγκρίνουμε τη χορήγηση άδειας συντήρησης αίματος 
στο Νομ.Γεν. Νοσ/μείο Κ.Υ. Μολάων, για την ανπμετώπι- 
ση των τακτικών και εκτάκτων περιστατικών της περιοχής 
τους. 

Προκειμένου να επιτευχθεί η ανοστολή αυτή θα πρέπει 
να τηρηθούν οι προϋποθέσεις που προβλέπονται από την 
αριθμ. Υ4δ/317/15.3.96 Υπουργική Ανόφαση. 

Η Δ/ντρια του Κέντρου Αιμοδοσίας Π.Γ.Ν. Πατρών «Α¬ 
ΓΙΟΣ ΑΝΔΡΕΑΣ» με το οποίο συνδέεται το Νοσοκομείο, ο¬ 


φείλει να διαθέτει, τις αναγκαίες γιατην αντιμετώπιση των 
τακτικών και εκτάκτων αναγκών μονάδες αίματος. 

Το Νομ. Γεν. Νοσοκ. - Κ.Υ. Μολάων, όσο και η τοπική αυ¬ 
τοδιοίκηση και οι φορείς της περιοχής, είναι υπεύθυνοι 
γιατην ενημέρωση και παρακίνηση του πληθυσμού, για ε¬ 
θελοντική προσφορά αίματος στην κινητή μονάδα του Κέ¬ 
ντρου Αιμοδοσίας, που θα επισκέπτεται την περιοχή σε 
προκαθορισμένες ημερομηνίες. 

Από ας διατάξεις της απόφασης αυτής δεν προκαλείται 
δαπάνη σε βάρος του Κραακού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αρίθ. 23598/2/3533 (8) 

Τροποποίηση απόφασης ορισμού εκκαθαριστού αποδο¬ 
χών και δαπανών μισθωμένων ακινήτων του Εθνικού 

Συμβουλίου Ραδιοτηλεόρασης. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1 .Τις διατάξεις του άρθρου 2 του Ν. 1866/1989 (ΦΕΚ 
222 Α) «Ίδρυση Εθνικού Συμβουλίου Ραδιστηλεοράσεως 
και παροχής αδειών για την ίδρυση και λειτουργία τηλεο- 
ιτπκών σταθμών», όπως τροποποιήθηκε με το άρθρο 1 
του Ν. 2173/1993 (ΦΕΚ 208 Α) «Ανασυγκρότηση Εθνικού 
Συμβουλίου Ραδιοτηλεόρασης, ίδρυση της Εθνικής Επι¬ 
τροπής Ηλεκτρονικών Μέσων Επικοινωνίας και άλλες 
διατάξεις». 

2. Τις διατάξεις του Π.Δ. 213/1995 (ΦΕΚ 112Α) «Γιατην 
οργάνωση και λειτουργία του ΕΣΡ». 

3. Τις διατάξεις του Ν. 2362/1995 «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις». 

4. Την αριθμ. 102131/4187/8.9.77 απόφαση του Γενικού 
Λογιστηρίου του Κράτους «Περί τροποποιήσεως της α- 
ριθμ. 194902/1969 απόφασης». 

5. Τις διατάξεις του άρθρου 27 του Ν. 2081/1992 (ΦΕΚ 
154 Α) «Ρύθμιση του θεσμού των Επιμελητηρίων και άλ¬ 
λες διατάξεις» με το οποίο προστέθηκε το άρθρο 29 στο 
Ν. 1558/1985 «Κυβέρνηση και Κυβερνητικά Όργανα» ό¬ 
πως αντικαταστάθηκε το άρθρο 1 παράγραφος 2α του Ν. 
2469/1997. 

6. Την αριθμ. 26541/Ζ/5072/28.12.1998 απόφαση ορι¬ 
σμού εκκαθαριστού αποδοχών και δαπανών μισθωμένων 
ακινήτων του Εθνικού Συμβουλίου Ραδιοτηλεόρασης. 

7. Το γεγονός ότι λύθηκε η υπηρεσιακή σχέση της Έλ¬ 
λης Νικολαΐδου, μόνιμης υπαλλήλου με βαθμό Α’ του Κλά¬ 
δου ΠΕ2 Τύπου του Υπουργείου Τύπου και Μέσων Μαζι¬ 
κής Ενημέρωσης κατόπιν αιτήσεων παραίτησης από την 
Υπηρεσία, αποφασίζουμε: 

Τροποποιούμε την αριθμ. πρωτ. 26541/Ζ/5072/ 
28.12.1998 απόφαση ορισμού εκκαθαριστού αποδοχών 
και δαπανών μισθωμένων ακινήτων του Εθνικού Συμβου¬ 
λίου Ραδιοτηλεόρασης και ορίζουμε ως αναπληρώτρια 
του εκκαθαριστού αποδοχών την Ελένη Σταυρακοπού- 

λου, μόνιμη υπάλληλο με βαθμό Α’ του Κλάδου ΠΕΙ Διοι¬ 
κητικός του Υπουργείου Τύπου και Μέσων Μαζικής Ενη¬ 
μέρωσης, σε αντικατάσταση της 'Ελλης Νικολαΐδου, τέως 
μόνιμης υπαλλήλου με βαθμό Α’ του Κλάδου ΠΕ2 Τύπου 
του Υπουργείου Τύπου και ΜΜΕ, που παραιτήθηκε. 

Κατά τα λοιπά ισχύει η αριθμ. 26541/Ζ/5072/28.12.1998 
απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ 
ΗΛΕΚΤΡΟΝΙΚΗ ΔΙΕΥΘΥΝΣΗ: Π«ρ: νννννν.βΐ. 91 · 
β-ΓηβϊΙ: ννβόπηεείΘΓ @ βΐ.ςτ 

* ΡΑΧ52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε< ? 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 0 σε \(5ες και άνω προσαύξηση 100 δρχ. ανά βσέλιδο ή μέρος αυτού 

[ ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Γ.Α.Π.Σ.) 

Ν.ΠΑΔ (Διορισμοί κ,λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε Α) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε.& Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Ααχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικά ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























